《读墨》
宋代·王安石

谁为尧舜徒，孔子而已矣。
人皆是尧舜，未必知孔子。
伯夷不辱是，柳下援而止。
孔子尚有言，我则异於是。
兼爱为无父，排斥固其理。
孔墨必相用，自古宁有此。
退之嘲鲁连，顾未知之耳。
如何蔽於斯，独有见於彼。
凡人工自私，翟也信奇伟。
惜乎不见正，遂与中庸诡。
退之醇孟轲，而駮荀杨氏。
至其趣舍间，亦又蔽於己。
化而不自知，此语孰云俚。
咏言以自警，吾诗非好诋。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”